สวัสดีค่ะ เราเป็นจุดขาวๆแถวๆระหว่างคอและอกหลายจุดมาก ซึ่งไม่คันไม่ลอกหรืออะไรเลยค่ะ เป็นแค่จุดขาวๆแต่ว่ามันหลายจุดเวลาใส่เสื้อผ้าทำให้ไม่มั่นใจค่ะ เลยจะใส่ชุดปิดถึงคอตลอด มีวิธีรักษาไหมคะเป็นมาประมาณ3ปีจนจะเข้าปีที่4แล้วอะค่ะ มันใช่เกลื้อนน้ำนมจริงๆใช่ไหม?
สวัสดีค่ะ จุดขาวๆบริเวณคอและอกดังกล่าวมานั้น อาจจะมีสาเหตุมาจาก เป็นรอยขาวตามหลังการอักเสบที่ผิวหนัง คือก่อนหน้านี้อาจจะมีการอักเสบใดๆ มีผื่นแดง พอหายแล้วกลายเป็นผิวหนังที่สีผิวผิดปกติ สาเหตุอื่นๆเช่น เกลื้อนซึ่งเป็นการติดเชื้อราชนิดหนึ่งที่ผิวหนัง สัมพันธ์กับความอับชื้น อับเหงื่อ ส่วนเกลื้อนน้ำนมนั้นเป็นโรคทางผิวหนังชนิดหนึ่ง ที่เกิดมาจากการลดจำนวนของเม็ดสีที่ผิวหนังลงโดยไม่ทราบสาเหตุ ทำให้สีผิวบริเวณนั้นจางลงเป็นวงด่าง โดยในช่วงแรกอาจเป็นผื่นชมพูอ่อน ๆ ต่อจากนั้นผื่นจะแห้งและตกสะเก็ดได้การให้ได้การวินิจฉัยที่แน่ชัดควรพบแพทย์เพื่อตรวจร่างกายจริง ร่วมกับอาจจะต้องขูดบริเวณรอยโรคไปตรวจหาเชื้อราประเภทเกลื้อนก่อนว่าไม่มีค่ะเบื้องต้นรักษาความสะอาดบริเวณผิวหนังที่เป็นให้ดี ไม่ให้เกิดการอับชื้นหรืออับเหงื่อ ใส่เสื้อผ้าที่ระบายอากาศได้ดี ใช้น้ำเปล่าสะอาดล้างวันละ 2 ครั้ง ทาครีมให้ความชุ่มชื้นได้ แต่ยังไม่เอายาอะไรไปทาเอง เพราะยังไม่ทราบการวินิจฉัยที่แน่ชัด หากเป็นเกลื้อนน้ำนมจริงการรักษาคือการใช้ยาสเตียรอยด์ทาบางๆเฉพาะที่ภายใต้การดูแลของแพทย์ค่ะ